# war-du
## Brezhoneg
### Etimologiezh

    Araogenn gevrennek savet diwar an araogenn war hag an anv-kadarn tu.

### Araogenn

| Gour | Furm |
| U1 | war ma zu |
| U2 | war da du |
| U3g | war e du |
| U3b | war he zu |
| L1 | war hon tu |
| L2 | war ho tu |
| L3 | war o zu |
| D | war an tu |
| Gour | Furm |
| U1 | war-du ennon |
| U2 | war-du ennout |
| U3g | war-du ennañ |
| U3b | war-du enni |
| L1 | war-du ennomp |
| L2 | war-du ennoc'h |
| L3 | war-du enno |
| D | war-du ennor |
war-du /warˈdyː/
* Araogenn a verk an dilec'hiañ etrezek un tu bennak.
** Ha hi neuze war-du an nor hag he digeriñ. — (Jakez Konan, NOZ AR PELLGENT, Al Liamm niv. 65, Du-Kerzu 1957, p. 14.)
** Echu gantañ e bred e troas tad Alan war-du e amezeg : [...]. — (Ronan Huon, Ar Gwennili-mor, Al Liamm niv. 77, Du-Kerzu 1959, p. 408.)
** [...] ha, pelloc'h, war-du an Norz, karavanenn teñval ha difiñv ar Jentilez. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 298.)
** Diouz ar mintin, eun devez hañv, sant Per a wel eun ene e sevel herr war-du e zor. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 11.)
** Hag an daou ael, digeri bras o diouaskell ha nijal war-du o bro dudius … — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 14.)
** Ar beleg a dro neuze war-du Job hag a lavar d’ezañ dont d’e gavout. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 22.)
** ... ar beleg a zo c'hoazh ouzh an aoter ha troet war-du an dud. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 40.)
** Ha Yann, kerkent ha ma c'houlaou an deiz antronoz, a ya war-du an ti bras. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 184.)
** Ar higer a oa o vond war du Lannuon. — (Jules Gros, Le trésor du breton parlé Deuxième Partie, 1970, p. 552.)

#### Gerioù heñvelster

* war-zu

#### Troidigezhioù

* galleg : vers
* saozneg : towards
* spagnoleg : hacia

### Gwelet ivez

* Araogennoù brezhonek, stag